قانون اور انصاف کی وزارت
محکمٔہ انصاف : اختتامِ سال کا تجزیہ 2020
ویڈیو کانفرنسنگ کا سازوسامان سبھی عدالتوں ، کمپلیکس میں فراہم کیا گیا ، جن میں تعلقہ سطح کی عدالتیں شامل ہیں ،14443 عدالتی کمروں کے لئے اضافی وی سی سازوسامان کے لئے فنڈز مختص کئے گئے
نو ورچوئل عدالتیں قائم کی گئیں ، ان عدالتوں میں 3502896 مقدمات نمٹائے گئے اور 8 دسمبر 2020 تک جرمانے کے طورپر 130.72 کروڑروپے وصول کئے گئے
کووڈ-19 سافٹ وئیر کوفروغ دیا گیا تاکہ ہنگامی صورتحال کے مطابق مقدمات کی اسمارٹ شیڈولنگ میں مدد مل سکے
ٹیلی لأ کے ذریعہ مفت قانونی صلاح ومشورہ کی خدمات اب 285ضلعوں میں حاشئے پر رہنے والے طبقات کودستیاب ہیں
نئی دہلی، 11 جنوری2021: سال 2020 میں قانون اور انصاف کی مرکزی وزارت کے محکمہ انصاف کے ذریعہ انتہائی اہم اقدامات کئے گئے ۔ ہائی کورٹو ں میں خالی اسامیوں کو پُر کرنے کے علاوہ انصاف کی فراہمی اور عدالتی معاملات کو حل کرنے میں تیزی لانے کے لئے متعدد اقدامات کئے گئے ۔ خاص طورپر ایسے موقع پر جب کووڈ-19 کی وبا کی وجہ سے مشکل صورتحال کا سامنا محکمہ نے چیلنج کو قبول کیا او ر ای – کورٹس ، ورچوئل لوک عدالتوں کے کام کاج کو یقینی بنایا اور مقدمے سے قبل ہی تنازعہ کے حل کے لئے ایک میکانزم بھی فراہم کررہا ہے۔
1- ججوں کی تقرری اور تبادلہ
مقدمے کی سماعت تیزی لانے اور انصاف کو یقینی بنانے کے لئے ججوں کی تقرری اورتبادلہ کافی اہمیت کا حامل ہے۔ اس مقصد کے حصول کے لئے محکمہ انصاف نے کافی سرگرمی کے ساتھ ملک کے مختلف ہائی کورٹوں میں ججوں کی خالی پڑی اسامیوں کو پُر کرنے کی کوشش کی ہے۔
ہائی کورٹوں میں 66 نئے جج مقرر کئے گئے۔ان میں بامبے ہائی کورٹ میں 4، الہ آباد4، گجرات 7 ، کرناٹک 10، آندھرا پردیش 7 ، جموںوکشمیر 5، کیرالہ 6، راجستھان 6، پنجاب اور ہریانہ ایک ، منی پور ایک ، کلکتہ ایک ،اوڈیشہ 2 ، تریپورہ ایک ،تلنگانہ ایک اور مدراس 10شامل ہیں ۔
ہائی کورٹس میں 90 ایڈیشنل ججوں کو مستقل کیا گیا۔ ان میں الہ آباد ہائی کورٹ ،31 ، کرناٹک ،10، کولکتہ ،16، مدراس ،9، چھتیس گڑھ ،3، ہماچل پردیش ،ایک ، پنجاب اور ہریانہ ،7 ، بامبے،4 ، کیرالہ ،4 ، جھارکھنڈ ،2 اور گواہاٹی ،3شامل ہیں۔
تین ایڈیشنل ججوں کی میعاد میں توسیع کی گئی ان میں کولکتہ ہائی کورٹ 2 اورچھتیس گڑھ ایک شامل ہے ۔
تین چیف جسٹس مقرر کئے گئے ۔ بامبے ہائی کورٹ، دو اور میگھالیہ ایک ۔
ہائی کورٹ کےسات ججوں کا ایک ہائی کورٹ سے دوسرے ہائی کورٹ میں تبادلہ کیا گیا۔
2۔ ای – کورٹ مشن موڈ پروجیکٹ اور ڈجیٹائزیشن اقدامات
i۔تعارف
قومی ای – گورننس منصوبے کے حصے کے طورپر ، ای – کورٹ پروجیکٹ بھارتی عدلیہ کے آئی سی ٹی فروغ کے لئے 2007سے زیر نفاذ ہے ۔یہ ایک مربوط مشن موڈ پروجیکٹ ہے ۔ یہ بھارتی عدالتی نظام میں اطلاعات او ر مواصلات کی ٹکنالوجی کے نفاذ کے لئے قومی پالیسی اور ایکشن پلان پر مبنی ہے۔ای – کورٹ انٹگریٹیڈ مشن موڈ پروجیکٹ ٹکنالوجی کے استعمال سے انصاف تک رسائی کو بہتر بنانے کے مقصدسے شروع کیا گیا ۔ اس پروجیکٹ کے تحت ابھی تک پورے ملک میں 16845 عدالتوں میں سافٹ وئیرہم آہنگی اور انٹر آپریٹبلٹی کے ساتھ کمپیوٹر لگائے گئے ۔
ii- وائڈ ایریا نیٹ ورک  کنکٹوٹی
ای -کورٹ پروجیکٹ کے تحت وائڈ ایریا نیٹ ورک کا مقصدمختلف ٹکنالوجیز جیسے او ایف سی ، آر ایف ، وی سیٹ کے استعمال کے ذریعہ ملک بھر میں پھیلی تمام ضلعی اور ذیلی عدالتوں کو مربوط کرنا ہے۔ ابھی تک 2992 میں سے 2931  جگہوں پر 10 ایم بی پی ایس سے 100 ایم بی پی ایس تک کی بینڈ وڈ تھ اسپیڈ کے ساتھ یہ سہولت فراہم کی گئی ۔ ملک کے طول وعرض کی عدالتوں میں ڈاٹا کنکٹوٹی کو یقینی بنانے میں ای - کورٹ پروجیکٹ کے لئے یہ ریڑھ کی ہڈی ہے ۔ محکمہ انصاف نے ایک کمیٹی تشکیل دی ہے،جس کا مقصد شکایات درج کرانے کے لئے ایس او پی کوفروغ دینا اور وین بینڈ وڈتھ کی صلاحیت کو بہتر بنانا ہے تاکہ کووڈ-19 وبا کے دوران اضافی بوجھ کے مدنظر کسی روک ٹوک کے بغیر ڈاٹا کی منتقلی کو یقینی بنایا جاسکے۔
iii- نیشنل جوڈیشیل ڈاٹا گرڈ
کیس انفارمیشن سافٹ وئیر  جو کہ ای – کورٹ خدمات کی بنیاد فراہم کرتا ہے، کسٹمائز ڈ فری اینڈ اوپن سورس سافٹ وئیر  پر مبنی ہے،جسے این آئی سی نے فروغ دیا ہے۔ اس وقت سی آئی ایس نیشنل کورورژن 3.2 کو ضلعی عدالتوں میں نافذ کیا جارہاہے اور سی آئی ایس نیشنل کورورژن 1.0 ہائی کورٹس میں نافذکیا جارہا ہے۔ ہر کیس کو ایک یونیک آئی ڈینٹی فکیشن کوڈ فراہم کیا گیا ہے،جسے سی این آر نمبر اور کیو آر کوڈ کہا جاتا ہے۔ اس سے عدالتی ڈاٹا کی منتقلی کے لئے ایک نئی موصلاتی پائپ لائن کے طور پر نیشنل جوڈیشیل ڈاٹا گرڈ  کو فروغ ملا ۔
ای –کورٹس پروجیکٹ کے تحت فروغ دئے گئے این جے ڈی جی کے استعمال اور سرچ ٹکنالوجی کے ذریعہ وکلأ اور مقدمہ کرنے والے افراد 17.55 کروڑ مقدمات سے متعلق صورتحال اور 13.16 کروڑسے زائد آرڈر اور فیصلوں کے بارے میں معلومات کے لئے رسائی حاصل کرسکتے ہیں۔یہ پورٹل عدالتی رجسٹریشن کی تفصیلات ،کاز لسٹ ، یومیہ احکامات اور حتمی فیصلوں کے بارے میں اطلاعات بھی فراہم کرتا ہے۔ملک کے تمام ہائی کورٹ اور ضلعی عدالتوں کے ڈاٹا تک اب رسائی حاصل ہے۔مقدموں کی شناخت ، بندوبست اور زیر التوا کیسوں میں کمی کے لئے یہ ایک اہم آلہ ہے۔حا ل ہی میں مقدموں کےنمٹانے میں ہونے والی تاخیر کے سبب کو ظاہر کرنے والا ایک فیچر اس میں شامل کیا گیا ہے۔ بھارتی حکومت کے ذریعہ اعلان کی گئی نیشنل ڈاٹا شیئرنگ اینڈ ایکسسبلٹی پالیسی  کی مطابقت سے ، اوپن ایپلی کیشن پروگرامنگ انٹر فیس  مرکزی اورریاستی حکومتوں کو فراہم کیا گیا ہے تاکہ ڈپارٹمنٹل آئی ڈی اور ایکسس کی ، کے استعمال سے این جے ڈی جی تک آسان رسائی ہوسکے ۔ اس سے ادارہ جاتی مقدمہ لڑنے والوں کو اپنے تجزیہ اور نگرانی کی غرض سے این جے ڈی جی تک رسائی ہوسکے گی۔
iv ورچوئل عدالتیں :
ٹریفک ضابطوں کی خلاف ورزی سماعت کےلئے 9ورچوئل عدالتیں ، فریدآباد  ، پونے اور ناگپور  ، کوچی  ،چنئی  ، گواہاٹی  اور بنگلورومیں قائم کی گئ ہیں۔اس کا مقصد عدالتوں میں ٹریفک ضابطوں کی خلاف ورزی کرنے والوں یا وکلأ کی موجودگی کو ختم کرکے بھیڑ کو کم کرنا ۔ ورچوئل عدالت کا بندوبست ایک ورچوئل جج  سنبھال سکتا ہے ،جس کے کام کا دائرہ پوری ریاست اور کام کے اوقات ساتوں دن 24 گھنٹہ ہوسکتا ہے۔ 8-12-2020 تک ان عدالتوں نے 3502896 مقدمات نمٹائے او رجرمانے کے طورپر 130.72 کروڑروپے وصول کئے ۔نومبر 2020 میں دلی ہائی کورٹ نے ’’ ڈجیٹل این آئی ایکٹ کو رٹ پروجیکٹ امپلی میٹیشن گائڈ لائنس ) جاری کیں اور جلدہی اس پر عملدرآمد متوقع ہے ، جس میں نگوشئیٹ انسٹرومنٹس ایکٹ کیسیز پر کام ہوگا۔ ماحولیات دوست ہونے کے علاوہ ، کیونکہ اس میں کاغذ کے بغیرکیس نمٹائے جاتے ہیں اور اس سے عدالتی افرادی قوت میں بچت ہوئی ہے اور شہریوں کے لئے آسانی پیدا ہوئی ہے۔
v- ویڈیو کانفرنسنگ :
ویڈیوکانفرنسنگ کووڈ لاک ڈاؤن کےدوران عدالتوں کے لئے ایک سہارے کے طورپر ابھری ہے کیونکہ مجمع کی شکل میں معمول کی سماعت ممکن نہیں ہے۔لاک ڈاؤن کے آغاز سے28-10-2020 ضلعی عدالتوں نے 3593831 کیسوں کی سماعت کی جبکہ ہائی کورٹ نے 1374048 کیسوں کی سماعت کی جو کہ 49.67 لاکھ ہے۔سپریم کورٹ نے لاک ڈاؤن کے دوران تقریباََ 30 ہزار کیسوں کی سماعت کی۔وی سی میں یکسانیت پیداکرنے اور اسے معیاری بنانے کےلئے بھارت کے سپریم کورٹ نے 6 اپریل 2020 کو ایک حکم نامہ جاری کیا ،جس میں ویڈیو کانفرنسنگ کے ذریعہ کی گئی عدالتوں کی سماعتوں کو قانونی اور جائز قراردیا گیا۔مزیر برآں 5 ججوں کی کمیٹی کے ذریعہ ویڈیو کانفرنسنگ کے ضابطے وضع کئے گئے ، جنہیں مقامی سیاق وسباق کے مطابق بنانے کے بعد منظوری کے لئے تمام ہائی کورٹوں کو بھیجا گیا۔ ابھی تک بارہ ہائی کورٹو نے ویڈیو کانفرنسنگ کے ضابطے کو منظوری دے دی ہے۔ویڈیو کانفرنسنگ کے لئے کلاؤڈ پرمبنی جدید فیچر اورمستحکم سکیورٹی کے ساتھ این آئی سی کے ذریعہ وضع کیاجارہاہے۔۔’’آتم نربھر ایپ چیلنج‘‘ کے حصے کے طورپر کچھ بھارتی ساخت کے ویڈیو کانفرنسنگ ایپ کی بھی فہرست تیار کی گئی ہے اور ویڈیو کانفرنسنگ کے طور پر استعمال کے لئے ان کی آزمائش کی جارہی ہے۔سبھی عدالتوں کے لئے ایک ایک ویڈیو کانفرنس آلہ فراہم کیا گیا ہے۔ ان میں تعلقہ کی سطح کی عدالتیں بھی شامل ہیں اور 14443 عدالتی کمروں کے لئے ویڈیو کانفرنسنگ آلہ کی غرض سے اضافی فنڈز مختص کئے گئے ہیں۔ ویڈیو کانفرنسنگ کی سہولیات 3240 عدالتوں اور 1272 جیلوں کے درمیان پہلے ہی دستیاب ہیں۔کیرالہ ، بامبے اوردلی میںبھی سماعت کی ویڈیو کانفرنسنگ کی لائیو اسٹریمنگ شروع ہوگئی ہے۔ اس طرح میڈیا اور دلچسپی رکھنے والے دیگر افراد سماعت میں شامل ہوسکتے ہیں۔ سپریم کورٹ نے ایک کمیٹی قائم کی ہے ، جو لائیو اسٹریمنگ کے لئے ایس او پی کا خاکہ تیار کرے گی۔ گجرات ہائی کورٹ میں آزمائش کے لئے پائلیٹ پروجیکٹ کے طور پر کیسوں کی لائیو اسٹریمنگ شروع کی گئی ہے ۔ ججوں اور ڈومن ماہرین کا ایک ورکنگ گروپ تیار کیا گیاہے، جو عدالتوں کے ڈاٹا کی اسکیننگ اسٹوریج بازیابی اور محفوظ بنانے کے لئے ایس اوپی تیار کرے گا۔
vi-ای فائلنگ :
قانونی کاغذت الیکٹرانک طریقے سے داخل کرنے کے لئے ایک ای –فائلنگ نظام  پیش کیا گیا ہے۔ اس سے وکلا ہفتے کے 24 گھنٹے کہیں سے بھی کیس سے متعلق دستاویزات تک رسائی حاصل کرسکتے ہیں یا نہیں اپ لوڈ کرسکتے ہیں۔ اس کے لئے انہیں بے وجہ عدالت نہیں آنا پڑے گا۔ مزید برآں ای –فائلنگ درخواست میں شامل کی گئی کیس کی تفصیلات سی آئی ایس سافٹ وئیر میں محفوظ ہوجاتی ہیں اسطرح سے غلطی کے امکانات کم ہوجاتے ہیں۔ایک تجدید شدہ ورژن 2.0 اور 3.0 بھی تیار کیا گیا ہے جوکہ استعمال کرنے میں آسان ہے اورتجدید شدہ فیچر زجیسے ایڈوکیٹس پورٹ فولیو ، ایڈوکیٹ کلرک انٹری ماڈیول ، کیلنڈر اورسوشل میڈیا پلیٹ فارم کے ساتھ رابطے کے لئے اس وقت تجربہ جاری ہے۔ای –فائلنگ کے ضابطوں کا ایک مسودہ تیار کرکے منظوری کے لئے ہائی کورٹو ں کو بھیجا گیا ہے۔ بھارت کے سپریم کورٹ نے بھی ای ۔فائلنگ کے ایک جدید ورژن 3.0 کوفرغ دیا ہے ،جسے تجربے کے طورپر پیش کیا گیا ہے اور اس کا حتمی سکیورٹی آڈٹ جاری ہے ۔کووڈ-19 وبا کے دوران ای –فائلنگ کے لئے وکلا اور مقدمہ لڑنے والوں کی مرکزی اور ریاستی حکومتوں کے محکموں سے ، جن میں پی ایس یو بھی شامل ہیں ، درخواست کی گئی ہے کہ وہ کمرشیل عدالتوں میں آنے والے سبھی تجارتی تنازعات میں ای –فائلنگ کا طریقہ اختیار کریں۔وکلا اور مقدمہ لڑنے والوں کو ای-فائلنگ خدمات فراہم کرنے کی غرض سے ای-سیوا کیندر قائم کئے ہیں تاکہ ڈجیٹل خَلا کو پُر کیا جاسکے ۔ا وقت یہ تمام ہائی کورٹو ں اور ایک ضلعی عدالت میں پائلیٹ پروجیکٹ کے طوپر احاطہ کررہا ہے۔ سبھی عدالتی کمپلیکسوں کا احاطہ کرنے کے لئے ان میں توسیع کی جارہی ہے۔ اس سیوا کیندر عدالت کے داخلی دروازوں پر قائم کئے گئے ہیں ،جس کا مقصد وکلا مقدمہ لڑنے والوں کو سہولت فراہم کرنا ہے ، جنہیں کسی بھی طرح کی مدد کی ضرورت ہے، جن میں معلومات سے لے کر سہولت اور ای – فائلنگ شامل ہیں۔
Vii – ای – ادائیگی:
کیسوں کی ای –فائلنگ کے لئے عدالت کی فیس کی ای –ادائیگی کی ضرورت ہوتی ہے، جن میں عدالت کی فیس ، جرمانہ اور پنا شامل ہے، جنہیں سرکاری فنڈ میں براہ راست ادا کیا جاتا ہے۔ کیسوں کی ای –فائلنگ کے لئے عدالت کی فیس ای –ادائیگی کی سہولت درکار ہوتی ہے۔ عدالتوں کی فیس ، جرمانہ پنالٹیزاور عدالتی ڈپازٹ کی آن لائن ادائیگی https://pay.ecourts.gov.in کے ذریعہ شروع کی گئی ہے۔عدالتی فیس اور دیگر سول ادائیگیوں کے الیکٹرانک طریقے سے حصول کے لئے موجود ہ کورٹ فیس ایک میں مناسب ترمیم کی ضرورت ہے جنہیں مختلف ریاستی حکومتوں نے بنایا ہے۔اس کے علاوہ قومیائے گئے بینک یا دیگر بینک میں کھاتہ کھولنا ہوتاہے ۔ جن میں الیکٹرانک طریقے سے اس طرح کی ادائیگیوں کے حصول ، انہیں رکھنے اور ادا کرنے کی سہولت ہو ۔ 21 ریاستوں نے پہلے ہی کورٹ فیس ایکٹ میں ترمیم کردی ہے۔
viii – ای - کورٹ خدمات :
ای - کورٹ پروجیکٹ کے تحت کیس کی صورتحال ، کازلسٹ اور فیصلوں وغیرہ کے بارے میں بروقت وکلا اورمقدمہ لڑنے والوں کو ایس ایم ایس پُش اینڈ پُل  ای – میل  ،کثیرلسانی اور ٹیکٹائل ای کورٹس سروسز پورٹل  جے ایس سی  اور انفوکیوسک کے ذریعہ معلومات فراہم کرنے کی غرض سے سات پلیٹ فارم تیار کئے گئے ہیں۔ ای کورٹ سروسیزپورٹل ، نیشنل ای –تال نے سال کے دوران 224.41 کروڑلین دین درج کئے ، جس کی وجہ سے یہ اہم مشن موڈ پروجیکٹ بن گیا۔ اس کے ساتھ ہی وکلا کے لئے  کے لئے موبائل ایپ کے ذریعہ الیکٹرانک کیس مینجمنٹ ٹولز  اور ججوں کے لئے جسٹس ایپ  تیار کیا گیا ہے۔
ix- قومی خدمات اور الیکٹرانک ٹریکنگ کا عمل :
نیشنل سروس اینڈ ٹریکنگ آف الیکٹرانک پروسس  کاآغاز خدمات کے عمل اورسمن کی اجرائی کے عمل کو ٹکنالوجی سے مربوط کرنے کے لئے کیا گیا۔سمن کی اجرائی میں شفافیت اور تیزی سے ڈلیوری کے عمل کو جاری رکھنے کے لئے بیلف کو ایک جی پی ایس ڈوائس سے مربوط کیا گیا ۔اس سے خدمات کو وقت پر مہیا کرنے میں شراکت میں تیزی آئی اور سمن کو وقت پر اپ ڈیٹ کرنے میں مددملی ۔
x – کووڈ -19 سافٹ وئیر پیچ :
کووڈ -19 میں نظم کے لئے ایک نیا سافٹ وئیر پیچ اور عدالتی استعمال کا مینول تیار کیا گیا۔اس سے مقدموں کی بخوبی شیڈیولنگ میں جہاں مدد ملے گی ، وہیں عدالتی افسران کو اہم مقامات کو رکھنے اور جو غیرضروری مقدمات ہوں گے ،انہیں التوا میں رکھنے میں مدد ملے گی۔ اسٹیک ہولڈر ز کو آسانی فراہم کرنے کے لئے اسپیچ کے لئے ایک یوزر مینول بھی جاری کیا گیا ہے۔
xi- جسٹس کلاکس :
نیشنل جیوڈیشیل ڈاٹا گرڈ  کے ذریعہ تیار کی گئی ڈاٹا بیس کے موثر استعمال کے لئے اور معلومات کو عوام کے لئے دستیاب کرنے کےلئے ایل ای ڈی ڈسپلے میسیج سائن بورڈ سسٹم جسے جسٹس کلاکس کہا جاتا ہے ، 18 ہائی کورٹوں میں نصب کئے گئے ہیں۔ جسٹس کلاک کا مقصد عدالتی شعبے کے بارے میں عوامی بیداری لانا اور اس شعبے کی مختلف اسکیموں کی تشہیر کرنا اور مختلف شعبوں کے تعلق سے عوام کو صورتحال سے واقف کرانا ہے۔
xii- آئی ای سی کمپئین :
ای – کمیٹی کے لئے ایک خصوصی ویب سائٹ بھی لانچ کی گئی ہے۔ یہ ویب سائٹ تمام اسٹیک ہولڈرز کو ای- کورٹس منصوبوں سے متعلق معلومات فراہم کرتی ہے۔ یہ التزام بھی رکھا گیا ہے کہ ہائی کورٹ اپنی حصولیابیاں اور اپنی کارکردگی بھی اس پر اپ لوڈ کرسکتے ہیں۔ای – کمیٹی ویب سائٹ کو ڈی او جی کی ویب سائٹ سے بھی منسلک کردیا گیا ہے۔
موجودہ وقت میں ضلعی عدالتیں ڈروٹر فریم ورک استعمال کرکے اپنا کام کررہی ہیں، جو پانچ سال سے قبل تیار کیا گیا تھا۔ڈروپر بنیادی ڈھانچے کو تازہ ترین ایس تھری ڈبلیو اے اے ایس فریم ورک سے جدید کردیا گیا ہے ، جو این آئی سی کے ذریعہ ایف او ایس ایس ٹکنالوجی کا استعمال کرتے ہوئے وضع کیا گیاہے۔
وکلا میں ای فائلنگ کو عام کرنے اور اس حوالے سے انہیں بیدار کرنے کےلئے جون 2020 کے دوران تمل ناڈ و ، گوا ، مہاراشٹر اور دہلی بار کونسل کے لئے ای –فائلنگ پر ویبنار کا بھی انعقاد کیا گیا، جس کے ناظرین کی تعداد 19000 سے زیادہ تھی۔ ای –فائلنگ پر ’’ ای –فائلنگ کے لئے قدم بہ قدم رہنمائی‘‘ کے عنوان سے ایک مینول بھی تیار کیا گیا،جسے ای –فائلنگ پورٹل پر بھی انگریزی اور ہندی زبانوںمیں وکلا اور موکلین کے استعمال کے لئے مہیا کرادیا گیا۔ اس سے 11 علاقائی زبانوں میں بھی ریلیز کیا گیا ہے۔ وکلا کے استعمال کے لئے ہندی اور انگریزی میں ’’ ای –فائلنگ کے لئے رجسٹر کیسے کریں ‘‘ کے عنوان سے ایک بروشر بھی ای –فائلنگ پورٹل پر موجود ہے۔اسے بھی بارہ علاقائی زبانوں میں جاری کیا گیا۔ بیداری مہم کے حصے کے طور پر ای – کورٹس سروسز کے نام سے ایک یوٹیوب چینل بھی شروع کیا گیا ہے،جس پر ای –فائلنگ کے بارے میں معلومات فراہم کرنے والے ویڈیو موجود ہیں تاکہ اس مہم کو متعلقہ لوگوں تک وسیع پیمانے پر پہنچایا جاسکے ۔ ہندی اور انگریزی زبانوں کے علاوہ سات علاقائی زبانوںمیں بھی ای-فائلنگ پر بارہ مدد گار ویڈیو تیار کئے گئے اور انہیں وکلا تک پہنچانے کی کوشش کی گئی ہے۔ یہ ویڈیوز ای –فائلنگ پورٹل ہیلپ ڈیسک پر موجودہیں اور انہیں ای – کمیٹی یو ٹیوب چینل کے ذریعہ سوشل میڈیا پر بھی دیکھا جاسکتا ہے۔ای – کورٹ سروسز کے تحت ای –فائلنگ اور ای سی ایم ٹی ٹولز اور ٹرینیو ں کی تربیت کے تعلق سے اور وکلا کے درمیان بیداری مہم چلانے کے لئے قومی اور ریاستی سطح پر سپریم کورٹ کی ای – کمیٹی میں بیداری مہم چلارکھی ہے۔ہر ہائی کورٹ میں 25 ماسٹر ٹرینر س کو تربیت دی جاچکی ہے، جو اب تک پورے ملک میں 461 ماسٹر ٹرینرس کو تربیت فراہم کرچکے ہیں۔ یہ 461 ماسٹر ٹرینر ای- کورٹ سروسز کو لے کر تربیت دینے کے ساتھ ساتھ وکلا کو ان کی اپنی علاقائی زبانوں میں ملک کے ہر ضلع میں ای- فائلنگ کے حوالے سے تربیت دے رہے ہیں۔ علاوہ ازیں وہ ماسٹر ٹرینر وکلا کی شناخت کا کام بھی انجام دے رہے ہیں۔
xiii – ای – کورٹ فیز –iii کے لئے ویژن ڈاکیو منٹ :
ای – کورٹ پروجیکٹ کے لئے فیز iiiکے حوالےسے ویژن ڈاکیومنٹ کا خاکہ تیار کرنے کے لئے ایک کمیٹی تشکیل دے دی گئی ہے ،جس میں عدلیہ اور تکنیکی ممبروں کے علاوہ اس شعبے میں مہارت رکھنے والوں کو شامل کیا گیا ہے۔
3۔کانٹریکٹ رجیم کے نفاذ میں بہتری لانے کے لئے اصلاحات کا نفاذ :
سرمایہ کاری اور کاروبار کے لئے ایک موافق ماحول تیار کرنے کے لئے اصلاحات نافذکرکے مسلسل کوششیں کی جارہی ہیں۔ کاروبار میں آسانیاں پیداکرنے کے لئے محکمہ انصاف کے ذریعہ سپریم کورٹ آف انڈیا وہ اور دہلی و ممبئی کے اشتراک سے متعدد اصلاحا ت کی گئی ہیں۔
- دہلی میں 22 ڈیڈی کیٹیڈ کمرشیل اور ممبئی میں 4 ڈیڈی کیٹیڈ عدالتیں پوری طر ح اپنا کام شروع کرچکی ہیں۔7 ۔ستمبر2020سے دہلی ہائی کورٹ میں 22ویں کمرشیل کورٹ نے اپنا کام شروع کردیا ہے۔ بنگلور و اور کولکتہ میں بھی 2 کمرشیل کورٹ کام کررہی ہیں۔کرناٹک ہائی کورٹ نے بنگلور میں 7 مزید ڈیڈی کیٹیڈ کمرشیل کورٹس کے لئے نوٹیفائڈ کردیا ہے،اسی طرح کلکتہ ہائی کورٹ نے بھی 2مزید ڈیڈی کیٹیڈ کمرشیل کورٹ کے لئے نوٹیفائڈ کیا ہے ، جو کولکتہ میں قائم ہوئی ہیں۔دہلی ہائی کورٹ نے کمرشیل ڈویژن  میں کمرشیل شاخیں بھی قائم کردی ہیں ، جن میں 500 کروڑ سے زیادہ مالیت کے کمرشیل مقدمات کی سماعت ہوچکی ہے۔ بنیادی ڈھانچے کےمنصوبوں کے لئے 22 ہائی کورٹوںمیں ڈزکنیٹیڈخصوصی عدالتیں بھی قائم کی جاچکی ہیں۔کلکتہ ہائی کورٹ ، کرناٹک ہائی کورٹ اور مدھیہ پردیش ہائی کورٹ نے خصوصی راحتی قانون سے متعلق معاملوں پر سماعت کے لئے ہفتہ میں کچھ دن بھی مخصوص کرچکی ہیں۔
- دہلی ، ممبئی اوربنگلورو کی ان خصوصی کمرشیل عدالتوں میں ای-فائلنگ کا کام بھی شروع ہوگیا ہے۔ سرکاری نوعیت کے کمرشیل معاملوں میں کرناٹک اور دہلی حکومتوں نے ای –فائلنگ کو لازمی کردیا ہے۔ کمرشیل سے جڑے معاملوں میں تمام مرکزی سرکاری محکموں کو ای –فائلنگ پر عمل کرنے کو کہا گیاہے۔ای –فائلنگ ورژن 3.0 فائنل ہوچکا ہے اور مہاراشٹر کے پانچ اضلاع میں اس کے پائلٹ پروجیکٹ کو کامیابی سے چلایا جاچکا ہے۔قومی سطح پر ای –فائلنگ ورژن 3.0 ، 2021 میں نافذ کیا جائے گا۔
- نیشنل لا یونیورسٹی دہلی کےذریعہ محکمہ انصاف کے اشتراک سے 15 ستمبر 2020 کو کاروبار اور کمرشیل امور پر آن لائن کورس بھی شروع کیا گیا۔ 21 نومبر 2020 سے اس کے پہلے بیچ کا اہتمام بھی ہوچکا ہے۔
- ججوں کے لئے 8 عدد الیکٹرانک کیس مینجمنٹ ٹولز اور وکلا کے لئے 7عدد الیکٹرانک کیس مینجمنٹ ٹولز کو ترقی دے کر ایک سنگل پلیٹ فارم پر لے آیا گیاہے ، جو ای- کورٹ سروسز پورٹل اور موبائل ایپ پر بھی دستیاب ہے۔دہلی اور ممبئی کی خصوصی کمرشیل عدالتوں میں کسی انسانی مدد کے بغیر کمرشیل معاملوں کا از خود داخلےکو ممکن بنادیا گیا ہے۔
- کمرشیل کورٹس  ترمیمی قانون 2020 اور کمرشیل کورٹس  ترمیمی قانون 2020 کی روسے کمرشیل کورٹوں کی کارروائی سے متعلق ڈاٹا کے اندراج اور اس کی معمول کی اشاعت ایک معیاری شکل میں متعارف کرائی جاچکی ہے۔
- عدالتی کارروائی سے املاک رجسٹریشن کو جوڑنے کے لئے محکمہ انصاف اور سپریم کورٹ کی کمیٹی کی پہل پر لینڈ ریسورسز کے محکمے نے اسٹینڈرڈ آپریٹنگ پروسیجر  اور پائلیٹ پروجیکٹ لانچ کے لئے یوٹیوب کے لئے نفاذ کی صورتحال پر غٰور کرنے کے لئے ایک کمیٹی قائم کی ۔ساتھ ہی قوانین کو آسان بنانے کے لئے بھی ایک کمیٹی قائم کی گئی ہے، جو پری انسٹی ٹیوشن میڈیئشن اینڈ سٹلمنٹ  میڈیئشن فیس کو کم کرنے کا جائزہ لے رہی ہےتاکہ وکلأ اور موکلین پر سے بوجھ کم کیا جاسکے ۔ سمن کے حوالے سے بھی ایک کمیٹی قائم کی گئی ہے، جو ای –میل کےذریعہ آن لائن سمن جاری کرنے او ر کمپنیوں کا ڈاٹا بیس حاصل کرکے ایس ایم ایس الرٹ جاری کرنے جیسے معاملوں پر غوروخوض کرے گی۔کمرشیل کورٹس ایکٹ کے تحت اصول وضوابط میں نرمی لانے کے تعلق سے بھی ایک کمیٹی قائم کی گئی ہے، جس میں سپریم کورٹ کی ای – کمیٹی ، دہلی ، بامبے ، بنگلور ، کلکتہ ، ڈی او ایل اے اور ڈی او جی کے نمائندے شامل ہیں۔
- ای او ڈی بی کے تحت کنٹریکٹ رجیم کو نافذ کرنے اور اس میں بہتری لانے کے لئے اصلاحات کو نافذکرنے کےلئے آن لائن میٹنگیں بھی ہوئیں۔  وقت اورتاخیر  پر ی انسٹی ٹیوشن میڈیئشن اینڈ سٹلمنٹ اور  ای – کورٹس سروسز کے تعلق سے تجاویز دینے کے لئے تین ذیلی کمیٹیاں بھی تشکیل دی گئیں۔ ای – کورٹس عدالتی کارروائیوں کا ڈجیٹائزیشن اور وکلأ کے ساتھ اے ڈی آر میکانزم کو بڑھاوادینا اور کارپوریٹ فرم جیسے شعبوں میں کاروبار میں آسانی پیدا کرنے کے حوالے سے بھارت کی درجہ بندی میں بہتری لانے سے کئے جانے والے اقدامات کو نافذ کرنے کے تعلق سے محکمہ انصاف کانفیڈریشن آف انڈین انڈسٹری  اور ایسوچیم کے اشتراک سے چار ویبنار بھی منعقدکئے ۔ای –فائلنگ اور ای – کورٹ سروس پورٹل میں مہیا کرائے گئے الیکٹرانک کیس مینجمنٹ ٹولز و دہلی اور ممبئی کے وکلأ کے لئے ای- کورٹس سروسز ایکٹ پر سپریم کورٹ آف انڈیا کی ای – کمیٹی کے اشتراک سے دو ویبنار کا انعقاد کیا گیا۔
4۔ٹیلی –لاء:
اپریل 2017 میں شروع کی گئی یہ پہل بھارت سرکار کی ایک خصوصی ڈجیٹل پہل ہے۔ جس کا مقصد ایسے معاملوں کا نمٹارہ کرنا ہے ، جو عدالتی کارروائی کی پہلی سطح میں ہے۔ یہ معاشرے کے محروم طبقات کو مفت قانونی صلاح فراہم کرتا ہے۔ ویڈیو کانفرنسنگ / سی ایس سی میں مہیا ٹیلی فون سہولت وکلاء کے پینل کے ذریعہ یہ قانونی صلاح کا من سروس سینٹرز  میں مہیا کرائی جائے گی۔ نیم قانونی رضاکار اس کی رسائی معلقہ لوگوں تک پہنچانے اور اپنے معاملوں میں قانونی صلاح پہنچانے میں امداد فراہم کررہے ہیں۔
ملک کی 29 ریاستوں / مرکز کےزیرانتظام علاقوں کے 285 اضلاع میں اضلاع کے 29860 سی ایس سی مراکز میں اس پر عمل ہورہا ہے۔ ایک ٹیلی لاء ڈیش بورڈ  پر رجسٹر ڈشدہ معاملوں کا رئیل ٹائم ڈاٹا اور کون کو ن سی صلاح حاصل کی جاسکتی ہے، اس کو دکھایاجاتا ہے۔یہ 22 زبانوں میں دستیاب ہے۔2017 سے 461782 معاملوں میں صلاح دی جاچکی ہے۔ اس سال 266089 معاملوں میں صلاح دی جاچکی ہے۔ ان میں 71394 خواتین ، 71398 شیڈیولڈ کاسٹ ، 54536 درج فہرست قبائل اور 88109 او بی سی استفادہ کنندگان میں شامل ہیں ۔ کووڈ -19 لاک ڈاؤن کے دوران یہ پروگرام بہت سود مند ثابت ہوا اور ایسے سخت بحران میں شہریوںکو اس سے بہت سہولت ہوئی ۔ کووڈ -19 وبا سے متعلق صلاح پورے ملک میں مہیاکرائی گئی ۔
پروگرام کووسعت دینے کے لئے 22 زبانوںمیں ریڈیو جِنگل تیار کیا گیا ہے ،جسے ستمبر 2020 ماہ کے دوران 285 اضلاع میں آل انڈیا ریڈیو سے نشر کیا گیا ہے۔’’ استفادہ کنندگا ن کی آوازیں ‘‘ کے عنوان سے ٹیلی لاپر ایک ای - بک لیٹ تیار کی گئی ،جو زندگی کے حقیقی کہانیو ں کا مجموعہ ہے۔ساتھ ہی ٹیلی لاء سے کس طرح فوائد حاصل کئے گئے۔ اس کی بھی تفصیل اس میں درج ہے۔ اس کا مطلب نہ صرف اجرا ہوچکا ہے بلکہ اسے ڈی او جے اور ٹیلی لاء کی ویب سائٹ پر اپ لوڈ بھی کیا جاچکا ہے۔ پریاس ڈیش بورڈ پر ٹیلی راہ ڈاٹا بھی دیا جاچکا ہے تاکہ جاری اس فلیگ شپ پروگرام کا تجزیہ ہوسکے اور پی ایم او کے ذریعہ نگرانی کے لئے بھارت سرکار کی طرف سے کئے گئے دوسرے اقدامات سے آگاہی ہوسکے ۔
5-نیائے بندھو 
اس پروگرام کا مقصد قانونی خدمات اتھارٹی قانون 1987 کی زیر دفعہ 12 کے تحت اہل افراد کو مفت قانونی تعاون اور وکیل فراہم کرناہے ۔یہ خدمت ان وکلاء کے ذریعہ فراہم کی جاتی ہے ،جو رجسٹرڈ شدہ درخواستوں / موکلوں کو رضاکارانہ طورپر اپنا اور خدمات فراہم کرنے کے لئے ڈی او جے سے منظورشدہ قابل ذکر ہے کہ 2243 وکلاء رجسٹرڈ شدہ ہیں اوراس پروگرام کے تحت اب تک875 معاملے نمٹائے جاچکے ہیں۔رجسٹرڈ نیائے بندھو وکلاء کی فہرست
https://probono-doj.in/list-of-advocates.html پر دستیاب ہے۔
اینڈرائڈ ، آئی اوایس اور منسٹری آف الیکٹرانکس اینڈ انفارمیشن ٹکنالوجی کے پلیٹ فارم امنگ پر نیائے بندھو موبائل ایپ دستیاب ہے۔ جس کا اب تک دو کروڑ سے زیادہ رجسٹر ڈ شدہ لوگ فائدہ اٹھاچکے ہیں۔ ملک میں پروبونو لیگل فریم ورک کو قائم کرنا کی سمت میں لاء کے اسکولوں میں پروگونوکلب اسکیم شروع کی گئی ہے۔ اس اسکیم کامقصدپروبونو کے تعلق سے فلسفہ اورسمجھ کو نوجوان ذہنوں میں بٹھانا اور تحقیق اور قانونی ڈرافٹنگ میں رجسٹرڈ شدہ رپروبونو وکلاء کی مدد کرنا ہے۔ 17 لاٍء اسکول اس تجویزکو قبول کرچکے ہیں،جس کی تفصیل http://www.probono-doj.in/list-of-law-schools.html پردستیاب ہے۔ریاستی سطح پر پروبونووکلاء کی تیز ی سے دستیابی کو یقینی بنانے کے لئے ہائی کورٹوں کے رجسٹرار جنرل نے ان وکلاء سے بھی رابطہ کیا ہے، جو نیائے بندھو پینل میں درج ہیں اور جو پروبونو کے طور پر اپنی خدمات فراہم کرنا چاہتے ہیں۔
ان نئے اقدامات میں تیزی لانے کے لئے لاء اسکولوں کے پروبونوکلب اسکیم کے لئے اورہائی کورٹوں کے نیائے بندھو پینل کے لئے نیائے بندھو ویب پورٹل کے ہوم پیج پر علیحدہ سے ایک ماڈیول تیار کیا گیا ہے۔ ان ماڈیول میں ڈیش بورڈ ، رجسٹریشن فارم ، سرگرمیوں کی رپورٹنگ ، خبریں ، پوچھ تاچھ ، کامیابی کی کہانیاں ، پروفائل سیٹنگ وغیرہ دستیاب ہیں۔ ڈی او جے نے ہائی کورٹوں اور اسٹیٹ بار کونسل سے اپنے نیٹ ورک کے تحت نیائے بندھو آئی ای سی میٹریل کی تقسیم کے ذریعہ نیائے بندھو مہم کی تشہیر میں تعاون کی درخواست کی ہے۔ 18 علاقائی زبانوں میں تقریباََ 7.2 لاکھ ذریعہ نیائے بندھو پمفلیٹ ہائی کورٹوں اور ملک بھر کی بار کونسلوں کو بھیجے گئے ہیں۔
6-شمال مشرق اور جموں وکشمیر کے لئے انصاف کی رسائی :
2012 سے 8 شمال مشرقی ریاستوں  اور جموںوکشمیر کے مرکز کے زیر انتظام علاقے میں ’’شمال مشرق اور جموں وکشمیر کے لئے انصاف کی رسائی‘‘ نامی پروگرام نافذ کیا جارہا ہے ۔ اس پروگرام کا مقصد خواتین ،بچوں ،درج فہرست ذات اور درج فہرست قبائل کے محروم اور کمزور طبقات کی قانونی ضروریات کی تکمیل او رقانونی خواندگی میں بہتری اور قانونی بیداری پیداکرنا اس پروگرام کا مقصد ہے۔
اس سال کےدوران دس درج ذیل سرگرمیوں کامیابی کے ساتھ انجام پذیر ہوئیں ۔
اروناچل پردیش :
ارناچل پردیش اسٹیٹ لیگل سروسز اتھارٹی  کی شراکت سے 10 ضلع ہیڈ کوارٹر پر 10 لیگل ایڈ کلینک قائم کئے گئے ہیں۔ عوام میں قانونی بیداری کے فاصلے کو سمجھنے کے لئے لیگل ایڈ کلینک کے تعاون سے نیم قانونی رضاکاروں  نے ایک سروے کیا ہے ، قوانین پر ایک لاکھ سے زیادہ آئی ای سی میٹریل اور سرکاری اسکیموں کی اشاعت اور ان کی تقسیم ہوئی ۔39 گاؤوں میں 6643 لوگوں تک ڈور ٹو ڈور قانونی بیداری مہم کے تحت پہنچا گیا۔’’سنجری بٹون کسٹمری پریکٹس اینڈ فارمر لاز ‘‘ کے تحت اے پی ایس ایل ایس اے نے د و قانونی خواندگی - تربیتی پروگرام کا انعقاد کیا ۔ جس کے دوران 225 گاؤں بوراس اور گاؤں بوریس کو تربیت دی گئی ۔ 14 اضلاع کے گاؤں بورس او ر بوریس اور انتظامیہ کے حکام کے لئے ریاستی سطح پر آن لائن مشاورتی میٹنگ کا بھی انعقاد کیا گیا۔
منی پور :
پنچائتی راج فنکشنریز کے لئے حقوق اور قوانین پر اسٹیٹ انسٹی ٹیوٹ آف رورل ڈیولپمنٹ منی پور نے 50 تربیتی پروگرام پورے کئے ،جس سے 1632 فنکشنریز کو فائدہ پہنچا ۔ ایس آئی آر ڈی میں 6 مقامی زبانوں میں آئی ای سی میٹریل کا ترجمہ بھی مکمل کیا۔
میگھالیہ :
میگھالیہ کے مشرقی خاسی پہاڑی ضلع میں بچوں کو جنسی زیادتیوں سے محفوظ رکھنے کے قانون  پر قانونی بیداری مہم کا اہتمام میگھالیہ اسٹیٹ لیگل سروسز اتھارٹی نے کیا ۔ اس تشہیری مہم میں ایک یونیورسٹی اور 8 کالجو ں نے حصہ لیا اور 3000سے زائد طلبا تک اس مہم کو پہنچایا گیا ۔
مرکز کے زیر انتظام علاقہ جموں وکشمیر :
اس سال کے دوران جموں وکشمیر اسٹیٹ لیگل سروسز اتھارٹی نے 27 لیگل ایڈ کلینک قائم کئے ۔ قانونی بیداری پروگرام کے تحت سلسلے وار پروگراموں میں نیم قانونی رضاکاروں نے شرکت کی ۔ اور اس سے تقریباََ 6000 لوگوں نے استفادہ کیا۔
آسام اور سکم :
اسٹیٹ ریسورس سینٹر  آسام نے آسام کے چار اضلاع اور سکم کے مغربی سکم ضلع میں 78 مذاکراتی بیداری میٹنگوں کا انعقاد کیا۔اس منصوبے کے تحت مختلف سرگرمیوں کے ذریعہ 46321 لوگوں کو فائدہ پہنچایا جاچکا ہے۔
7-نیشنل لیگل سروسز اتھارٹی 
عام لوگوں کی قانونی امدادی اداروں تک بآسانی رسائی کے لئے این اے ایل ایس اے نے نیشنل لیگل ایڈ ہیلپ لائن  کو طاقتور بنایا ہے اور اسٹیٹ لیگل ہیلپ لائن سے نمبر میں اضافے کئے ہیں۔لوگوں کو ان کے حقوق کی تعلیم دینے اور اہل بنانے کے لئے سوشل میڈیا اور ریڈیو ذرائع کے استعمال کے بھی اقدامات کئے ہیں۔لیگل سروس اتھارٹی کے ذریعہ قانونی خدمات میں بہتری اور معیاری نظم وضبط کے لئے دستاویز کی تیاری اور ڈاٹا کلیکشن میں یکسانیت لانے کے لئے جون 2020 میں فارمیٹ کی دستی کتاب تیار کی گئی اور اسے لانچ بھی کیا گیا۔
این اے ایل ایس اے نے قومی کمیشن برائے خواتین کے اشتراک سے 15 اگست 2020 کو ’’ قانونی بیداری کے ذریعہ خواتین کو بااختیار بنانا نامی پروجیکٹ بھی شروع کیا ۔اس پروجیکٹ کے تحت آندھرا پردیش ، آسام ، مدھیہ پردیش ، مہاراشٹر ، راجستھان ، تلنگانہ ، اترپردیش اور مغربی بنگال کے 285 اضلاع میں خواتین کے لئے قانونی خواندگی کے پروگرام بھی شروع کئے گئے ۔خواتین کے قوانین سے متعلق ایک دستی کتاب کا بھی اجرا کیا گیا ،جو متعلقہ لوگوں کے لئے ایک ٹول کٹ کی طرح کام کرے گی۔
لیگل سروسز اتھارٹی کے ذریعہ لوک عدالتوں کا اہتمام ہوا جن میں جھگڑوں کے متبادل حل اور آسانی کی بنیاد پر قبل از وقت جھگڑوں کا نمٹارہ بغیرکسی قانونی خرچ کے لئے ہوتا ہے۔ یہ ایک ایسا ذریعہ ہے جہاں دونوں فریق کے لئے آسانی ہوتی ہے اور کسی خرچ کے بغیر باہمی تنازعات کا نمٹارہ کیا جاسکتا ہے۔ وبا کی صورت میں پیدا ہوئے بحرانی دور میں لیگل سروسز اتھارٹی نے نئے ذرائع کا استعمال کرتے ہوئے لوک عدالت کو ورچوئل پلیٹ فارم مہیا کیا ۔ آن لائن لوک عدالت پلیٹ فارم کو عام طورپر ای – لوک عدالت کے طورپر جانا جاتا ہے اور اس کے ذریعہ خرچ میں بھی کمی آتی ہے اور ادارہ جاتی اخراجات کی ضرورت سے بھی بچا جاسکتا ہے۔ اب تک 17 ریاستوں میں 35 ای - لوک عدالتیں قائم کی گئیں، جن میں 5.41 معاملوں پرسماعت ہوئی اور تین لاکھ کیسوں کا مفاہمتی نمٹارہ ہوا ۔ اس میں نمٹارے کی صورت میں 2918 کروڑ روپے برآمد ہوئے ۔ فاسٹ ٹریک خصوصی عدالتوں کا قیام 
محکمہ انصاف کے لئے خواتین اور بچوں کا تحفظ تشویش کا ایک مستقل مسئلہ رہا ہے۔ چنانچہ اس طرح کے زیر التوا مقدمات ، جن کا تعلق عصمت دری اور پاسکو قانون سے ہے کے جلد نمٹارے کے لئے ملک بھر میں 1023 فاسٹ ٹریک خصوصی عدالتوں کے قیام کی اسکیم کو نافذ کرنے پر غٰوروخوض ہورہا ہے ۔اس اسکیم کے تحت قائم ہونے والی 1023 فاسٹ ٹریک خصوصی عدالتوں میں 389 پاسکو عدالتوں کوشامل کیا جارہا ہے۔اس کے لئے 28 ریاستوں /مرکز کےزیر انتظام علاقوں کی شناخت کرلی گئی ہے۔، جہاں 363 خصوصی پاسکو عدالتوں سمیت 823 فاسٹ ٹریک خصوصی عدالتیں قائم کی گئی ہیں۔ اب تک 321 خصوصی پاسکوعدالتوں سمیت 597 فاسٹ ٹریک خصوصی عدالتیں اپنا کام شروع کرچکی ہیں۔
9-عدلیہ میں بنیادی ڈھانچے کی سہولیات کی ترقی کے لئے اور گرام نیایالیہ شروع کرنے کی اسکیم کے لئے مرکزی اسکیموں کا نفاذ :
عدلیہ کے بنیاد ی ڈھانچے کی سہولت کوترقی دینے کے لئے سینٹرلی اسپانسرڈ اسکیم  کا مقصد کورٹ ہالوں کی مناسب دستیابی اور ججوں/ضلع کے عدلیہ افسران اور ملک بھر کی معاون عدالتوں کے افسران کے لئے رہائشی سہولیات فراہم کرنا ہے۔ خواہ یہ اضلاع میں ہوں یا تعلقہ اور گرام پنچایت یا گاؤں سطح پرہوں۔اس سے ملک بھر میں عدلیہ کے کام اور اس کی کارکردگی میں بہتری آئے گی اور اس کا دائرہ عام لوگوں تک بآسانی پہنچ جائے گا۔
گرام نیایالیہ شروع کرنے کی اسکیم کا مقصد معاشرے کے کمزور طبقات سے تعلق رکھنے والے لوگوں کو انصاف تک رسائی مہیا کرنا ہے تاکہ غیر ضروری عدالتی نظام پر ان کا انحصار کم کیا جاسکے ۔ ساتھ ہی اس سے ہائی کورٹوں میں کام کا بوجھ کم ہوگا۔گرام نیایالیہ ایکٹ 2008 کا مقصد لوگوں کو ان کے درواز ے تک انصاف کی رسائی پہنچانے کے لئے بنیادی سطح پر گرام نیایالیہ کا قیام ہے تاکہ اس بات کو یقینی بنایا جائے کہ سماجی ، اقتصادی اور دوسری مجبوریوں کی وجہ سے کوئی بھی شہری انصاف حاصل کرنے سے محروم نہ رہ جائے ۔
10-سٹی زن ڈیوٹیز آویرنس پروگرام :
اس مقصد کے لئے وزارت قانون اور محکمہ انصاف کی جو کہ ایک نوڈل کوارڈی نیٹو محکمہ بھی ہے کی یہ ڈیوٹی ہے کہ کہ وہ سال بھر تک جاری سرگرمیوں کے ذریعہ بیداری پروگرام اور شہریوں کے فرائض مثال کے طور پر بنیادی فرائض کے تعلق سے پروگرام کا انعقاد کریں۔ 26 نومبر 2019 کو شروع کیا گیا یہ پروگرام اب تک 48.6 کروڑشہریوں تک پہنچ چکا ہے۔ 86سے زیادہ وزارتوں / محکموں نے پورے سال پر مبنی اپنی سرگرمیوں کے ذریعہ گرام پنچایتوں کے 31 لاکھ منتخب نمائندوں کو پروموشنل سرگرمیوں سے جوڑا اور ہندوستانی آئین اور بنیادی فرائض کے بارے میں 14500 گرام سبھاؤں میں بیداری کی غرض سے پروگراموں کا انعقاد کیا گیا ہے۔
ڈی او جے نے نیشنل بک ٹرسٹ کے اشتراک سے دہلی عالمی کتاب میلے میں عام شہریوں تک رسائی کے لئے پرمبل ریڈنگ ، کوئز مقابلوں ، پرمبل وال کی نغمہ سرائی کے ذریعہ اپنی سرگرمیوں کا آغاز کیا جس کے امید افزا نتائج برآمد ہوئے اس کے ساتھ ہی ڈی او جے نے سی ایس سی نیٹ ورک کے تحت 1000 ڈجیٹل گاؤں میں زمین کی سطح پر بھی مہم شروع کی ۔ یہ مہم 16 ریاستوں کے 310 اضلاع کا احاطہ کرتی ہے۔ اس پروگرام سے اب تک 484000دیہی باشندوں نے استفادہ کیا ہے۔
نیتی آیوگ کے تحت ڈی او جے نے اٹل اختراعی مشن کےاشتراک سے ایسے 20 لاکھ طلبا کا اندراج کیا ہے ،جن میں اس پروگرام کے تحت سائنسی مزاج اور اختراعی ذہن پیدا کرکے انہیں شعبہ حیات کے ہر شعبہ میں بہتر کارکردگی کا حوصلہ پیدا کیا جاسکے ۔ مائی گوو کے ذریعہ 29 ستمبر 2020سے یکم اکتوبر 2020 تک ہندوستانی آئین اور بنیادی فرائض کے عنوان سے ایک آن لائن کوئز مقابلے کا بھی اہتمام کیا گیا ، جن میں 39 ہزار لوگوں نے شرکت کی ۔ نیتی آیوگ / اٹل اختراعی مشن کے ذریعہ گاندھی جینتی پر اے ٹی ایل ویبنار سیریز کے حصے کے طورپر وبنیادی فرائض پر ایک ویبنار کا انعقاد کیا گیا ہے۔شہریوں میں آئین کا بنیادی فراض کو لے کر ذمہ داری کا احساس پیدا کرنے کے لئے ڈی او جے ہر طرح کے ڈجیٹل ذرائع کا جیسے بروشر ، فلائر ، پوسٹر ، اسٹینڈیز ، کوئز بینک ، پرمبل وال کا استعمال کررہا ہے۔
11-مراقش کےساتھ مفاہمتی عرضداشت  پر دستخط:
جوڈیشیل سکیٹر میں تعاون کے لئے مراقش سلطنت کے سپریم کونسل اور سپریم کورٹ آف انڈیا کے درمیان 24 جولائی 2020 کو ایک مفاہمتی عرضداشت پر رباط میں دستخط ہوئے ،جس میں طے پایا کہ کمپیوٹر اور ڈجیٹل ٹکنالوجی کے شعبے میں ماہرین اور ان کی خدمات سے دونوں نہ صرف فائدہ اٹھائیں گے بلکہ آپس میں اس کا تبادلہ بھی کریں گے۔
12-سیکنڈ نیشنل جوڈیشیل پے کمیشن :
رٹ پٹیشن نمبر 643 / 2015 پر اپنے 9-5-2017 کے فیصلے میں سپریم کورٹ آف انڈیا نے ایک جوڈیشیل پے کمیشن کے قیام کا حکم دیا تاکہ وہ ہندوستان میں معاون عدلیہ کے جوڈیشیل افسران کی خدمات کی صورتحال اور پے اسکیل کا تجزیہ کرسکیں ۔اس کا مقصد معاون عدلیہ افسران کی خدمات کی صورتحال میں بہتری لانا ۔اس کے ساتھ ہی سپریم کورٹ کے ریٹائر جج پی وی ریڈی کی سربراہی میں دوسرا قومی جوڈیشیل پے کمیشن قائم کیا گیا۔ فروری 2020 میں ایس این جے پی سی نے سپریم کورٹ آف انڈیا نے اپنی حتمی رپورٹ داخل کردی اور اس کی ایک نقل محکمہ انصاف کوبھی مہیا کی ۔28فروری 2020 کو سپریم کورٹ نے اس رپورٹ پر غٰور کیا اور محکمہ انصاف سمیت ریاستی حکومتوں اور مرکز کےزیر انتظام علاقوں کو یہ ہدایت دی کہ اگر کوئی رد عمل ہوسکتا ہے تو وہ ایک دوسرے کی تجاویز کا احترام کرتے ہوئے اپنا رد عمل داخل کریں ۔ محکمہ انصاف نے جون 2020 میں اپنا رد عمل داخل کردیا ہے۔